

 REPUBLIKA HRVATSKA

 PRIMORSKO - GORANSKA ŽUPANIJA

UPRAVNI ODJEL ZA POMORSKO DOBRO,

 PROMET I VEZE

**J A V N I P O Z I V**

**ZA RASPODJELU SREDSTAVA NAMIJENJENIH SUBVENCIONIRANJU PRUŽANJA USLUGA ŽUPANIJSKOG LINIJSKOG JAVNOG CESTOVNOG PRIJEVOZA PUTNIKA** **ZA 2024. GODINU**

**UVJETI PRIJAVE**

**I.**

 U Proračunu Primorsko-goranske županije za 2024. godinu, razdjel 7. Upravni odjel za pomorsko dobro, promet i veze (u daljnjem tekstu: Upravni odjel), planirana su sredstva za sufinanciranje programa namijenjenih pružanju usluga županijskog linijskog javnog cestovnog prijevoza putnika, jedinicama lokalne samouprave (u daljnjem tekstu: JLS) na području Primorsko-goranske županije.

**II.**

Pravo na podnošenje prijave imaju JLS iz točke I. ovog Javnog poziva.

Uvjeti koje JLS moraju zadovoljavati da bi se mogle prijaviti na Javni poziv za subvencioniranje su slijedeći:

* sjedište JLS mora biti na nadmorskoj visini od najmanje 160 mnm,
* da javni linijski prijevoz nije organiziran prema Zakonu o komunalnom gospodarstvu i/ili putem ugovora o javnim uslugama sklopljenih izravno s prijevoznicima u vlasništvu jedinica lokalne ili područne (regionalne) samouprave sukladno točki III. stavak 2. Odluke o iznosima sufinanciranja, mjerilima i kriterijima za sufinanciranje javne usluge u cestovnom prijevozu putnika (NN 65/21),
* da javni linijski prijevoz nije sufinanciran sredstvima osiguranim iz Zakona o otocima (NN 116/18, 73/20, 70/21),
* JLS mora imati zaključen Ugovor o podmirenju dijela neostvarenih prihoda za županijski autobusni linijski prijevoz putnika s prijevoznikom koji održava županijsku liniju temeljem važeće dozvole u tekućoj godini (u daljnjem tekstu: Ugovor o prijevozu).

**KRITERIJI ZA RASPODJELU I ODABIR**

**III.**

Kriteriji za subvencioniranje usluge obavljanja županijskog linijskog javnog cestovnog prijevoza putnika su slijedeći:

* visina učešća pojedine JLS temeljem Ugovora o prijevozu u odnosu na ukupan iznos svih Ugovora o prijevozu po zaprimljenim zahtjevima JLS,
* sufinanciranje iz sredstava EU.

Do sklapanja ugovora o javnoj usluzi Primorsko-goranska županija može sukladno osiguranim sredstvima u Proračunu, učestvovati u razlici do punog iznosa subvencije.

**NAČIN PRIJAVE**

**IV.**

**Prijave** se dostavljaju u pisanoj formi i trebaju **obvezno** sadržavati:

1. ispunjen, ovjeren i potpisan **OBRAZAC** za prijavu (preuzima se na web stranicama Primorsko-goranske županije: [www.pgz.hr](http://www.pgz.hr))

**V.**

Prijave se mogu dostaviti na tri načina:

1. Poštom preporučeno u zatvorenoj omotnici na adresu:

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za subvencioniranje županijskog linijskog prijevoza putnika za 2024. godinu)**

**Slogin kula 2, 51 000 Rijeka**

2. Osobnom dostavom u zatvorenoj omotnici preko pisarnice Primorsko-goranske županije na adresi

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za subvencioniranje županijskog linijskog prijevoza putnika za 2024. godinu)**

**Riva 10, 51 000 Rijeka**

3. putem elektronske pošte na adresu: pomorstvo@pgz.hr

Napomena: ukoliko se prijava dostavlja putem elektronske pošte potrebno je skenirati stranicu obrasca s ovjerenim potpisom i pečatom.

**ROK ZA PODNOŠENJE PRIJAVA**

**VI.**

Rok za podnošenje prijave je 19. ožujka 2024. godine.

Prijave dostavljene izvan roka i nepotpune prijave neće se razmatrati.

Pregled i ocjenjivanje pristiglih prijava na Javni poziv obavlja Povjerenstvo za utvrđivanje prijedloga raspodjele sredstava za subvencioniranje pružanja usluga županijskog linijskog javnog cestovnog prijevoza putnika (u daljnjem tekstu: Povjerenstvo), kojeg na prijedlog Privremenog pročelnika Upravnog odjela imenuje Župan iz reda službenika Upravnog odjela.

 Sve dodatne informacije mogu se dobiti telefonom na broj 051/351-952.

**ROK ZA DONOŠENJE ODLUKE I NAČIN OBJAVE**

**VII.**

 Odluku o odabiru prijavljenih zahtjeva, na prijedlog Povjerenstva, donosi Župan ili Županijska skupština sukladno propisanim ovlastima. Odluka će se donijeti u roku 45 dana od dana objave Javnog poziva.

 Odluka o odabiru prijavljenih JLS biti će objavljena na web stranici Primorsko-goranske županije.